b'\n_START_ARTICLE_\nJordb\xc3\xa6r (frugt)\n_START_SECTION_\nAndre europ\xc3\xa6iske sorter\n_START_PARAGRAPH_\nElsanta er fra Holland, og opstod som krydsning af Holiday og Gorella i 1981. B\xc3\xa6rrene er lyse og store med en mild syrlig smag._NEWLINE_Korona er hollandsk og opstod i 1978 da man krydsede Tunella og Induka. B\xc3\xa6rrene er store m\xc3\xb8rker\xc3\xb8de og skinnende. K\xc3\xb8det er ligeledes m\xc3\xb8rker\xc3\xb8dt, men bliver lysere mod b\xc3\xa6rrets midte. B\xc3\xa6rret er bl\xc3\xb8dt og saftigt, og smagen er god._NEWLINE_Polka er ligeledes hollandsk og stammer fra 1987 ved krydsning af Induka og Siveta. B\xc3\xa6rret er middelstort, m\xc3\xb8rker\xc3\xb8dt med god smag. B\xc3\xa6rret er godt til frysning.\n_START_SECTION_\nNordamerikanske sorter\n_START_PARAGRAPH_\nHoneyoye fra 1979 er en amerikansk krydsning af Holiday og Vibrant. B\xc3\xa6rrene er store m\xc3\xb8rker\xc3\xb8de og skinnende. De har en god smag med et lavt syreindhold.\n_START_SECTION_\nAsiatiske / Australske sorter\n_START_PARAGRAPH_\nZephyr modner meget tidligt. Smagen er frisk og en smule syrlig.'